सेलिब्रिटी शेफ रणवीर बराड़ से सीखिए- घर पर बनाना, सैकड़ों साल पुराना है इतिहास
Rajasthan Zayka Special Recipe In Hindi - Jowar Ke Aate Ki Sabji Banana Sikhen. गट्टे की सब्जी आमतौर से बेसन से बनती है, लेकिन पहली बार रणवीर इसे ज्वार के आटे से बनाना सिखा रहे हैं। इसमें राजस्थानी स्वाद भी है सेहत भी
जब भिंडी, लौकी, तुरई जैसी सब्जियां खाकर मन ऊब जाता है और कुछ अच्छा खाने का मन करता है, तब गट्टे की सब्जी उन लजीज व्यंजनों में से एक है, जिसका नाम सबसे पहले जुबां पर आता है। गट्टे की सब्जी एक ऐसी सब्जी है, जिसे एक बार खा लिया तो बार-बार खाने का मन करता है।
बेसन, दही, घी और मसाले, ये चीजें हर घर में आसानी से उपलब्ध हो जाती हैं। इन्ही चीजों से गट्टे की सब्जी दो नहीं बल्कि कई तरह से बना सकते हैं, लेकिन आज उसी गट्टे की सब्जी एकदम नए अंदाज में बनाना सिखाएंगे मास्टर शेफ के जज और मशहूर सेलिब्रिटी शेफ रणवीर बराड़।
गट्टे की सब्जी आमतौर पर बेसन से बनती है, लेकिन पहली बार रणवीर इसे ज्वार के आटे से बनाना सिखा रहे हैं। इसमें राजस्थानी स्वाद भी है और सेहत भी।
शेफ रणवीर ने पिछले दिनों जी-20 टूरिस्ट एक्सपो के तहत जयपुर में इसका लाइव डेमो भी दिया था, जिसे दैनिक भास्कर ने खास तौर पर राजस्थानी जायका सीरीज के रीडर्स के लिए शूट किया है...
रणवीर बराड़ ने बताया कि मोटे अनाज (ज्वार, बाजरा, मक्का, जौ) यानी मिलेट्स को लेकर लोगों के मन में कई तरह के सवाल आते हैं। जैसे- इसे कुक करना बहुत हार्ड होता है। बनाने में बहुत टाइम लगता है, लेकिन आज के जमाने में सब कुछ बहुत आसान हो गया है। कई ऐसे मोटे अनाज भी हैं, जो 5 मिनट में बनकर तैयार हो जाते हैं। जैसे- सवां का चावल, जंगोरा। ये ऐसे मिलेट्स हैं, जो चावल से जल्दी पककर तैयार हो जाते हैं।
घी को सेहत के लिए नुकसानदायक बताया गया, ये गलत है
शेफ रणवीर बराड़ ने बताया कि मैं कई देशों में जाकर आया हूं। वहां के स्वाद को चखा है। खुद खिलाया भी है, लेकिन देसी घी की जो स्वाद है, उसका मुकाबला दुनिया के किसी भी खाने में नहीं है। हम राजस्थान के खाने की बात करें और उसमें घी का जिक्र न हो तो ये नाइंसाफी होगी। राजस्थान के खाने में घी का स्वाद बसता है। कई जगहों पर हेल्थ के पॉइंट पर देसी घी को विलेन बताया जाता है, लेकिन ऐसा नहीं है। घी सेहत के हिसाब से भी बहुत फायदेमंद है।
5000 साल पुराना भारतीय इतिहास उठाकर देख लीजिए, यह रिकॉर्ड में है कि घी हमारी सेहत के लिए अच्छा है। अगर कोई राजस्थान में रहकर आपसे ये कहे कि घी खाना हेल्दी नहीं है तो वह भारतीय इतिहास से परिचित नहीं है। एक ऐसा समय था, जब कहा जाता था ऑलिव ऑयल हमारी सेहत के लिए अच्छा नहीं है, लेकिन आज कई तरह के डेयरी प्रोडक्ट्स में ऑलिव का इस्तेमाल होता है।
आगे बढ़ने से पहले देते चलिए, आसान से सवाल का जवाब
पफ्ड मिलेट और सांगरी वाले गट्टे की सब्जी
रणवीर ने बताया कि बेसन की जगह केवल पफ्ड मिलेट यानी डायरेक्ट ज्वार की बजाय उसके फूले बनाकर आटा इस्तेमाल करना है। ताकि आसानी से डाइजेस्ट हो जाए। इसके साथ ही थोड़ा सा बेसन भी लेना होता है। राजस्थान में प्रयोग होने वाले आम मसाले ही इस्तेमाल करने हैं। बस तड़का देसी घी से लगाना है। सांगरी का इस्तेमाल यहां गार्निश करने में ग्रेवी के अंदर किया जाता है।
गट्टे तैयार करने का तरीका
मिलेट्स के गट्टे बनाने के लिए एक कटोरे में सबसे पहले पफ ज्वार के आटे के साथ थोड़ा बहुत बेसन डालें। दही, नमक, बेकिंग सोडा, लाल मिर्च हल्दी पाउडर और अजवाइन को थोड़ा कस कर डालें तो अच्छा स्वाद आता है। सारी चीज को अच्छे से मिक्स कर लें, थोड़ा पानी लगाकर साॅफ्ट आटा तैयार करें। आटा ज्यादा गीला नही होना चाहिए, इसको 10 मिनट तक ढंककर रख दें।
10 मिनट हो जाएं तो अब गट्टे बनाएं। हाथ में थोड़ा घी लगाकर आटे को थोड़ा मसल लें। आटे को छोटे-छोटे टुकड़ों में करके लोई बनाते हैं। लोई लेकर 3-4 इंच लंबाई में तैयार करें, भगौने में जब पानी अच्छे से उबलने लगे तब इसमें गट्टे को डालकर मिडियम आंच पर 12 -13 मिनट तक उबालें, उबलने के बाद गट्टे को एक प्लेट में निकालकर ठंडा कर लें।
बनाने का तरीका भी है यूनिक
बेसन गट्टे की ग्रेवी बनाने के लिए बहुत ही सिंपल मसालों का प्रयोग किया जाता है। सबसे पहले पैन के गर्म होने के बाद घी डालें। जीरा, एक चुटकी हींग, आधा छोटी चम्मच हल्दी पाउडर, एक छोटी चम्मच धनिया पाउडर, और एक छोटी चम्मच कश्मीरी लाल मिर्च पाउडर, कस्तूरी मेथी डालकर इसे चलाएं।
राजस्थानी लुक में करें सब्जी को गार्निश
गार्निश करने के लिए ड्राई सांगरी के टुकड़े लेकर इसे घी में फ्राई कर लें, इसके साथ ही थोड़े ड्राइ काचरी के अचार और धनिया पत्ता के साथ टॉपिंग कर लें। राजस्थानी बेसन गट्टे की सब्जी अलग अंदाज में तैयार है। इसे चावल के साथ खाया जा सकता है।
मारवाड़ से जुड़ा इतिहास, सैकड़ों साल पुरानी है बेसन गट्टे की सब्जी 
राजस्थान के बीकानेर, नागौर, जोधपुर, पाली, जालोर जैसे जिलों में बेसन गट्टे की सब्जी सैकड़ों सालों से बनती आ रही है। यह पश्चिम राजस्थान के मारवाड़ का प्रसिद्ध व्यंजन है। इतिहास काल में मारवाड़ की धरती पर युद्ध होते रहते थे। तब वहां के सैनिकों, निवासियों को पानी की कमी के चलते हरी सब्जियां उपलब्ध नहीं हो पाती थी। शुष्क क्षेत्र होने के कारण हरी सब्जियों की पैदावार भी नहीं होती थी।
इन परिस्थितियों में ऐसा भोजन तैयार किया जाता था जो कई दिन तक चल सके और बिना गर्म किए खाया जा सके। इन्हीं चीजों के प्रभाव से मारवाड़ में जगरे की बाटी बनाई गई। कैर, सांगरी जैसी ड्राई सब्जियां रसोई का विकल्प बनीं। इसी दौर में बेसन के गट्टे की सब्जी भी चलन में आई। सैनिक युद्ध की स्थिति में अपने साथ राशन में बेसन, मसाले और घी जैसी चीजें हमेशा साथ रखते थे। ऐसे में बेसन से कई तरह के व्यंजन आसानी से बनाए जाते थे।
पिछले सप्ताह पूछे गए जायका का ये है सही उत्तर....
400 किमी दूर से जयपुर आई रेसिपी- इसलिए नाम रखा हुजूर पसंद
59% रीडर्स ने सही उत्तर दिया। ये हैं पूर्व जयपुर राजघराने की राजमाता गायत्री देवी के पसंदीदा हुजूर पसंद पुलाव। जयपुर के होटल जय महल पैलेस के चीफ शेफ अमरेंद्र मिश्रा कहते हैं- यह रॉयल रेसिपी 1400 किमी दूर से जयपुर गायत्री देवी की शाही रसोई में पहुंची थी। यह रेसिपी राजमाता को हैदराबाद निजाम के सचिव रहे और बाद में गुजरात के राज्यपाल बने मेहदी नवाज जंग की पत्नी बेगम अहमद नवाज जंग दी थी।
मेहदी नवाज जंग दिल्ली में राष्ट्रीय संग्रहालय की स्थापना में भी शामिल थे। उस समिति में राजमाता गायत्री देवी भी शामिल थीं और इसलिए अक्सर वे इनके परिवार से मिला करती थीं। जंग का घर हैदराबाद के सबसे प्रसिद्ध बंजारा हिल्स पर बंजारा हाउस के नाम से था।
गायत्री देवी हैदराबाद में एक बार मीटिंग के सिलसिले में इनके घर गईं और तब वहां बेगम ने गायत्री देवी के लिए हुजूर पसंद पुलाव परोसा। यह राजमाता को खूब पसंद आया और वे इसे जयपुर ले आईं। मिश्रा के मुताबिक, इस रेसिपी में आमतौर पर नॉनवेज का उपयोग होता था। नॉनवेज न खाने वाले पनीर डाल सकते हैं।
केसर, ड्राई फ्रूट और संतरा देता है पुलाव को रॉयल टच
मिश्रा के मुताबिक, इस पुलाव को चार चीजें रॉयल टच देती हैं। आमतौर पर पुलाव बनाने के लिए तेल का उपयोग होता है, लेकिन इसमें घी का उपयोग किया जाता है। वहीं रिच ड्राय फ्रूट, केसर और संतरे भी पुलाव को रॉयल डेलीकेसी में तब्दील कर देते हैं।
वीडियो क्रेडिट : द ग्रेट इंडियन ट्रैवल बाजार
ये भी पढ़िए :-
1. पहलवान ने बनाई ऐसी मिठाई, बन गई ब्रांड:100 साल पुराना जायका 'महावीर रबड़ी', आलू-प्याज-पनीर की सब्जी की रोचक कहानी
आगरा की दो चीजें बड़ी फेमस हैं, ताजमहल और गली-गली में बिकने वाला पंछी का पेठा। कुछ ऐसे ही फेमस है, जयपुर का हवामहल और महावीर रबड़ी भंडार। वो रबड़ी भंडार जिसकी शुरुआत अखाड़े में पटखनी देने वाले एक पहलवान ने की।​​​​​​...(CLICK कर पूरी पढ़ें)
2. आम से लेकर अंगूर-ब्लूबेरी, हर फ्रूट का कलाकंद:दादा से लेकर पोते ने तैयार की 8 वैरायटी, फैमिली का नाम पड़ गया कलाकंद वाले
रसीले अल्फांसो आम की स्लाइस, केसरिया ठंडाई, नारंगी और ब्लूबेरी का ठंडा-ठंडा स्वाद बेचैन करती गर्मी में कितना सुकून देता है। अगर यही सारे फ्लेवर का मजा आपको सबकी फेवरेट कलाकंद में मिले तो कैसा लगेगा? वाह! सुनकर ही मुंह से लार टपकने लगेगी। ये तो केवल चार ही नाम हैं, ऐसे ही एक से बढ़कर एक शानदार 8 वैरायटी हैं...(पूरी खबर पढ़ें)